LT Europos Sąjungos oficialusis leidinys C 265/7

Paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2015/C 265/06)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį.

BENDRASIS DOKUMENTAS

„ “ („MRECH KAMPOT“) / „POIVRE DE KAMPOT“

EB Nr.: KH-PGI-0005-01264 – 6.10.2014

SGN ( X ) SKVN ( )

1. Pavadinimas (-ai)

„ “ („Mrech Kampot“) / „Poivre de Kampot“

2. Valstybė narė arba trečioji šalis

Kambodža

3. Žemės ūkio produkto arba maisto produkto aprašymas

3.1. Produkto rūšis

1.8 klasė. Kiti Sutarties I priede išvardyti produktai (prieskoniai ir kt.)

3.2. Produkto, kurio pavadinimas nurodytas 1 punkte, aprašymas

„ “ (kilmės vietos regiono khmerų kalba) arba „Poivre de Kampot“ (pranc.) vadinami dviejų veislių Piper nigrum L. rūšies vaisiai, konkrečiai – Kamchay ir Lampong (arba Belantoeung), vietoje žinomi atitinkamai kaip veislės „mažais lapais“ ir „dideliais lapais“, auginami 4 punkte nustatytoje vietovėje.

Priklausomai nuo laiko, kada nuimamas derlius, ir nuo vėlesnio apdirbimo, „ “ arba „Poivre de Kampot“ gali būti keturių rūšių:

— žalieji pipirai– tai neprinokę pipiro augalo vaisiai, nuskinti dar jauni. Jie gali būti parduodami ir vartojami švieži (kekėmis) arba marinuoti sūriame tirpale arba acte (kaip sveiki vaisiai arba kekėmis),

— juodieji pipirai– nuskinti, kai vaisiai ima keisti spalvą iš žalios į geltoną, ir po to išdžiovinti. Tiekiami kaip sveiki vaisiai arba malti,

— raudonieji pipirai– tai džiovinti prinokę vaisiai, tiekiami kaip sveiki vaisiai,

— baltieji pipirai– gaminami iš raudonų arba prinokusių vaisių, vėliau juos mirkant vandenyje (sveiki vaisiai).

Produktui būdingas stiprus (bet ne „deginantis“) aštrumas – jis nepasireiškia visas iškart, bet palaipsniui stiprėja burnoje. Be aštrumo, kita specifinė „ “ arba „Poivre de Kampot“ savybė yra jo aromato intensyvumas.

Pipirų grūdeliai savo dydžiu ir tankiu yra puikios fizinės būklės.

Produkto fizinės ir organoleptinės savybės nurodytos lentelėje:

Rūšis Pavidalas Dydis ir tūris Spalva Kvapas Kita Juodieji pipirai Džiovinti vaisiai ∅ ≥ 4 mm Tūris ≥ 570 g/l Tamsiai juodi, juodi, rudai juodi arba pilkai juodi — Grūdelių kvapas vidutiniškai deginantis — Sumaltų pipirų kvapas stipriai deginantis ir ilgai išliekantis Leistinas nuokrypis (2): leidžiamas 5 % vaisiaus dydžio nuokrypis ir 2 % vaisiaus spalvos nuokrypis Neleistini trūkumai: — augalų atliekos; — dulkės; — grybelis; — 5 % žiedsosčio (3) Malti pipirai Miltelių pavidalo su mažais vaisių gabaliukais Tamsiai pilki su juodais taškais Raudonieji pipirai Džiovinti vaisiai ∅ ≥ 4 mm Tankis ≥ 570 g/l Rudai raudoni arba tamsiai raudoni Neleistini trūkumai: — augalų atliekos; — dulkės; — grybelis; — 1 % žiedsosčio Baltieji pipirai Džiovinti vaisiai ∅ ≥ 3 mm Tūris ≥ 600 g/l Pilkai balti su mažais geltonais ir šviesiai rudais taškais. Jie privalo būti natūralios spalvos; negali būti pridėta jokių papildomų medžiagų spalvai pakeisti Neleistini trūkumai: — augalų atliekos; — dulkės; — grybelis Žalieji pipirai Visa šviežių vaisių kekė Kekės su mažiausiai 10 grūdelių Kiekvienas grūdelis ∅ ≥ 3 mm Tamsiai žali — Žaliųjų pipirų žolelių aromatas — Grūdeliai neturi deginančio kvapo — Maltų pipirų kvapas yra stipriai deginantis, bet jo galima lengvai atsikratyti. Neleistini trūkumai: — augalų atliekos; — dulkės; — grybelis Vaisiai arba visos kekės sūriame tirpale arba acte Kekės su mažiausiai 10 grūdelių Kiekvienas grūdelis ∅ ≥ 3 mm Švelniai žali. Spalva negali pasikeisti į rudą

Specifinės skirtingų rūšių „ “ arba „Poivre de Kampot“ savybės:

— žaliųjų pipirų veislė yra šviežio citrusinio skonio ir ne tokia aštri kaip džiovintos veislės,

— juodieji pipirai yra sodresnio, stipresnio ir švelnaus augmenijos skonio su gėlių, eukalipto ir mėtų poskoniais. Skonis gali būti nuo švelniai saldaus iki intensyviai aštraus,

— raudonieji pipirai yra saldesni ir ne tokie aštrūs kaip juodieji pipirai, jų skonis švelnesnis. Jie skleidžia stiprų vaisinį aromatą,

— baltųjų pipirų vaisiaus išorinė žievė nulupama jį pamirkius vandenyje, dėl ko produktas įgyja kitokį skonį, pasižymintį šviežios žolės ir žaliųjų citrinų poskoniais.

Produktas parduodamas sandariose pakuotėse (skirtingų medžiagų ir dydžių), pažymėtose 3.6 dalyje nurodytais identifikaciniais ženklais.

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

—

3.4. Specialūs gamybos veiksmai, atliktini nustatytoje geografinėje vietovėje

Visi auginimo etapai turi vykti nustatytoje geografinėje vietovėje; į juos įeina:

— apsėtos žemės priežiūra,

— vaisių skynimas,

— džiovinimo procesas (taikoma juodiesiems, raudoniesiems ir baltiesiems pipirams),

— mirkymas vandenyje (taikoma tik baltiesiems pipirams),

— vaisių rūšiavimas,

— marinavimas (taikoma tik žaliesiems pipirams sūriame tirpale arba acte).

Taigi švieži žalieji „ “ arba „Poivre de Kampot“ pipirai turi būti auginami nustatytoje geografinėje vietovėje.

Juodieji, raudonieji, baltieji ir marinuoti žalieji „ “ arba „Poivre de Kampot“ pipirai turi būti auginami ir apdorojami (mirkant vandenyje arba marinuojant) nustatytoje geografinėje vietovėje.

3.5. Specialios produkto registruotu pavadinimu pjaustymo, trynimo, pakavimo ir kt. taisyklės

—

3.6. Specialios produkto registruotu pavadinimu ženklinimo etiketėmis taisyklės

Ant produkto pakuočių turi būti nurodytas „ “ arba „Poivre de Kampot“ pavadinimas. Šalia originalaus pavadinimo gali būti jo vertimas į oficialią tos teritorijos, kurioje jis pardavinėjamas, kalbą (pvz., „Kampot Pepper“ angliakalbėse šalyse) bent jau tokio paties dydžio šriftu kaip ir kitos raidės pakuotėje. Šalia pavadinimo „ “ arba „Poivre de Kampot“, kuris gali būti papildytas vertimu, turi būti frazė „Saugoma geografinė nuoroda“.

Pakuotė turi būti pažymėta individualiu partijos numeriu (priskirtu siekiant užtikrinti produkto atsekamumą).

Taip pat turi būti aiškiai matomi toliau pavaizduoti ženklai.

— Bendras logotipas atitinkama kalba: arba

— Nacionalinis Kambodžos saugomų geografinių nuorodų logotipas:

Taip pat gali būti naudojamas kitų šalių ar regionų, kuriuose „ “ arba „Poivre de Kampot“ yra pripažįstamas kaip saugomas produktas, saugomų geografinių nuorodų (ar kito atitikmens) logotipas.

4. Glaustas geografinės vietovės apibūdinimas

Geografinę vietovę sudaro šios pietų Kambodžos sritys:

— Kampong Tračas, Dan Tongas, Teuk Čou, Čoukas ir Kampoto miestas (visos – Kampoto provincijoje);

— Kepo miestas ir Damnak Čang Euras (Kepo provincijoje).

5. Ryšys su geografine vietove

Egzistuoja priežastinis ryšys tiek tarp gero vardo ir geografinės vietovės, tiek tarp specifinio produkto kokybės ir geografinės vietovės.

Geras vardas.

Pipirų auginimas Kambodžoje minimas tokiuose senuose dokumentuose kaip kinų tyrėjo Tchéou Ta Kouano XIII a. pranešimai.

Tačiau tikrą „pipirų karštinę“ Kampoto provincija išgyveno XIX a. pabaigoje, kai į ją atvyko prancūzų kolonizatoriai. Kito šimtmečio pradžioje šio prieskonio gamyba Kampote itin suintensyvėjo ir pasiekė 8 000 tonų per metus. XX a. viduryje Kampoto pipirai, kurių per metus stabiliai būdavo pagaminama maždaug 3 000 tonų, buvo išskirtinės kokybės. Iki to laiko Kampoto vardas jau buvo stipriai susijęs su pipirais, o produktas ypač gerai buvo žinomas Prancūzijoje ir kitur Europoje. Kampoto pipirai buvo labai vertinami dėl savo kokybės, ypač tarp Prancūzijos ir Europos kulinarijos šefų.

Kampoto pipirų istorija ir žinomumas yra gerai dokumentuoti ir iliustruoti Luco Mogenet knygoje Kampot, miroir du Cambodge. Promenade historique, touristique et littéraire (Paryžius: Editions YOU-FENG, 2003 m.), kurioje kalbama apie pipirų auginimą, kuris padėjo suklestėti Kampotui XIX a. pabaigoje; pasak autoriaus, XX a. 3-iajame dešimtmetyje beveik visi Prancūzijoje suvartojami pipirai buvo iš šio Indokinijos regiono.

Apie Kampoto pipirų istoriją XIX–XX a. užsiminta daugelyje to meto leidinių, pavyzdžiui, Paris-match (Nr. 969–977, 1967 m.), Connaissance des arts (Societe Française de Promotion Artistique, Nr. 189, 1967 m.), Bulletin du comité des travaux historiques et scientifiques ir Bulletin de la Section de géographie (Imprimerie nationale, 1915 m.), knygoje Un hiver au Cambodge: chasses au tigre, à l'éléphant et au buffle sauvage (Edgar Boulangier, Mame 1887 m.), Bulletin économique de l'Indochine (6 tomas, 1903 m.) ir kt.

Po dramatiško Kampoto pipirų gamybos sustabdymo dėl Raudonųjų khmerų režimo ir šalyje vykusio pilietinio karo, XX a. pabaigoje, kai po 1998 m. rinkimų santykinai įsivyravo ramybė, šioje vietovėje vėl buvo pradėta gaminti šį prieskonį ir produktas greitai atgavo savo ankstesnę šlovę.

Kampoto ir Kepo augintojų šeimos sugrįžo į savo protėvių žemes. Kilusiems iš kelias kartas apimančių pipirų augintojų, jiems buvo savaime suprantamas žingsnis išvalyti apleistą žemę ir vėl pradėti auginti pipirus, taikant iš savo protėvių perimtus tradicinius metodus.

2010 m. balandį Kampoto pipirai buvo užregistruoti kaip Kambodžos geografinė nuoroda ir tai buvo pirmas vietinis produktas, gavęs tokį statusą.

Kampoto pipirų gamybos atgaivinimas šiame naujame etape pritraukė nacionalinės ir tarptautinės žiniasklaidos dėmesį.

Buvo sukurta ir pasauliniu mastu parodyta keletas dokumentinių filmų, liaupsinančių produkto kokybę ir pasakojančių apie jo išskirtinumą, pvz., BBC televizijos programa Rick Stein's Far Eastern Odyssey (per 1 kanalą), dokumentinis filmas Nouveaux produits, nouvelles habitudes: révélations sur nos assiettes, parodytas per Prancūzijos televizijos kanalą M6 programoje Zone Interdite, TÉLÉRAME programa Les petits plats du Grand Mékong paskyrė laidą Kampoto pipirams ir kt.

Be to, Kampoto pipirai šiais laikais minimi ir apibūdinami kaip aukščiausios kokybės pipirai įvairiuose turistiniuose ir kulinariniuose giduose, pavyzdžiui, Lonely Planet Cambodia (Nick Ray; Greg Bloom (Lonely Planet), 2014 m.), Consumed: Food for a Finite Planet (Sarah Elton, 2013 m.), Gordon's Great Escape Southeast Asia: 100 of my favourite Southeast Asian recipes (Gordon Ramsay, 2011 m.), The Rough Guide to Cambodia (Beverley Palmer, 2013 m.) ir kt.

Visa tai įrodo, kad produktas „ “ arba „Poivre de Kampot“ yra užsitarnavęs gerą vardą, kuris susijęs su jo geografine kilmės vieta.

Produkto kokybė, susijusi su jo geografine kilmės vieta.

Kita vertus, produkto išskirtinumas (stiprus (bet ne „deginantis“) aštrumas ir aromato intensyvumas) yra susijęs su specifinėmis vietovės sąlygomis ir vietiniais gamybos metodais.

Geras dirvožemio drenažas ir vidutiniškai didelis kritulių kiekis yra būtinos sąlygos aukštos kokybės pipirams auginti. Kampoto ir Kepo provincijų klimatas pasižymi stipriu ir reguliariu lietumi, o drėgnasis periodas tęsiasi ilgiau negu sausasis. Taigi vidutinis kritulių kiekis nustatytoje geografinėje vietovėje yra ne tik didelis (daugiau kaip 2 000 mm per metus), bet ir tolygiai pasiskirstęs per metus, o tai turi tiesioginės įtakos produkto kokybei, ypač jo aromatui ir subalansuotam aštrumui. Be to, dėl vietovės topografinių savybių didžioji dalis sklypų yra ant kalvų (aukštesnių žemės plotų) arba kalnų papėdėse, o tai pagerina dirvožemio drenažą.

Kalbant apie žmogiškuosius veiksnius, ūkininkai naudoja du specifinius pipirų auginimo proceso metodus:

— dirva pakeliama, kad pipirai būtų auginami aukščiau, ir iškasamas drėkinimo kanalas aplink pipirų laukus, siekiant užtikrinti gerą drenažą,

— dirva nuolatos papildoma nauja žeme.

Šie metodai, kurių tikslas užtikrinti gerą dirvožemio drenažą, taip pat turi įtakos pipirų intensyviam aromatui ir subalansuotam aštrumui.

Kita vertus, reguliarus papildymas nauja žeme bei kitos naudojamos priemonės (pvz., platūs tarpai tarp kuoliukų, užtikrinantys pavėsį jauniems augalams) padeda užauginti tinkamo tankio ir dydžio pipirus.

Nuoroda į paskelbtą specifikaciją

(šio reglamento 6 straipsnio 1 dalies antra pastraipa)

http://cambodiaip.gov.kh/TemplateTwo.aspx?parentId=34&menuid=74&childMasterMenuId=74&lang=en

(1) OL L 343, 2012 12 14, p. 1.

(2) Procentai vaisių, kurie neatitinka dydžio ir spalvos kriterijų.

(3) Žiedsostis yra anatominė pipiro grūdelio dalis – mažas stiebelis, augantis per gėlės ir vaisiaus vidurį. Žiedsostis yra tam tikra liekana, pašalinama derliaus nuėmimo metu, kad vaisiai būtų švarūs.